Tarybos sprendimas
1996 m. gegužės 20 d.
dėl Europos bendrijos ir Nepalo Karalystės bendradarbiavimo susitarimo sudarymo
(96/354/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 ir 130y straipsnius, siejant su 228 straipsnio 2 dalies pirmu sakiniu ir 228 straipsnio 3 dalies pirma pastraipa,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi pagal Sutarties 130u straipsnį Bendrijos vykdoma politika bendradarbiavimo vystymosi labui srityje stiprina tvarią besivystančių šalių ekonominę ir socialinę plėtrą, sklandžią ir laipsnišką jų integraciją į pasaulio ekonomiką ir kampaniją prieš skurdą tose šalyse,
kadangi Bendrija, siekdama savo tikslų išorės ryšių srityje, turėtų patvirtinti Europos bendrijos ir Nepalo Karalystės bendradarbiavimo susitarimą,
NUSPRENDĖ:
1 straipsnis
Bendrijos vardu Europos bendrijos ir Nepalo Karalystės bendradarbiavimo susitarimas yra patvirtinamas.
Susitarimo tekstas pridedamas prie šio sprendimo.
2 straipsnis
Tarybos pirmininkas Bendrijos vardu perduoda Susitarimo 22 straipsnyje numatytą pranešimą.
3 straipsnis
1. Valstybių narių atstovų padedama Komisija atstovauja Bendriją Susitarimo 15 straipsnyje numatytoje Jungtinėje komisijoje.
4 straipsnis
Šis sprendimas skelbiamas Europos Bendrijų oficialiajame leidinyje.
Priimta Briuselyje, 1996 m. gegužės 20 d.